Llista i classifica les entitats de què parla aquest text:
No sembla que el Botànic estiga en perill, però dins el valencianisme cada vegada hi ha més gent que es demana de què serveix ajudar el PSOE a manar
El Tribunal Superior de Justícia va anul·lar ahir diversos articles del decret de creació de l’Oficina de Drets Lingüístics de la Generalitat Valenciana. Significativament, i per increïble que puga semblar, aquesta oficina no es va crear fins el novembre del 2017, trenta-vuit anys després d’haver-se restaurat la Generalitat com a institució, una dada que parla per si sola del respecte i la consideració que han tingut les institucions valencianes per la llengua pròpia. Finalment, fa tres anys i perquè ja era massa, es va crear l’Oficina amb la finalitat de ‘vetllar pel compliment de la normativa legal sobre l’ús de les llengües oficials de la Comunitat Valenciana’ i de canalitzar ‘les reclamacions, els suggeriments i les consultes per discriminació lingüística que formule la ciutadania’. Uns objectius que posats en prosa administrativa no poden ser menys revolucionaris. Però, així i tot, ja es veu que ho han estat massa per a la caverna togada espanyola.
Una fantasmagòrica –en diversos sentits– ‘Asociación para la defensa del castellano en la Comunidad Valenciana’ va portar immediatament la creació d’aquesta oficina davant el tribunal, que n’ha fet cas ben obedient. La demanda deia, sense gens de vergonya, que l’oficina creada per la Generalitat se centrava només en els drets dels catalanoparlants ‘i no en els drets dels castellanoparlants a parlar en castellà’, raó per la qual el tribunal, contra totes les evidències del dia a dia, considera que el govern valencià ha discriminat els espanyols, deixant-los desemparats. La realitat, evidentment, ni compta.
Botànic : parc, PSOE : partit_polític, Tribunal Superior de Justícia : organització, Generalitat Valenciana : govern, Generalitat : govern, Comunitat Valenciana : Entitat_Geopolítica, Asociación para la defensa del castellano en la Comunidad Valenciana : organització, govern valencià : govern